# 

# ΕΛΛΗΝΙΚΗ ΔΗΜΟΚΡΑΤΙΑ Αγ. Παρασκευή 03 / 04 / 2014

##### ΝΟΜΟΣ ΑΤΤΙΚΗΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ** Αρ. Πρωτ.: 12459

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΕΡΓΩΝ ΥΠΟΔΟΜΗΣ

Πληρ: Γ. Μανωλάς

Δνση: Λ. Μεσογείων 415-417

15343 Αγ. Παρασκευή

Τηλ.: 213 2004520

FAX: 213 2004513

ΠΡΟΣ : κ.κ. Πρόεδρο και Μέλη του Δημοτικού Συμβουλίου

Δήμου Αγίας Παρασκευής

ΘΕΜΑ : Λήψη απόφασης για την χορήγηση παράτασης προθεσμίας περαίωσης του έργου «ΣΥΝΤΗΡΗΣΕΙΣ – ΕΠΙΣΚΕΥΕΣ – ΒΕΛΤΙΩΣΕΙΣ ΣΧΟΛΙΚΩΝ ΚΤΙΡΙΩΝ ΚΑΙ ΚΤΙΡΙΩΝ ΕΝ ΓΕΝΕΙ ΕΤΟΥΣ 2012».

Σας ενημερώνουμε ότι :

1. Με τη με αρ. 122/2012 απόφαση Οικονομικής Επιτροπής έγινε η δέσμευση και η διάθεση πιστώσεων για το έργο του θέματος. Από την Τεχνική Υπηρεσία του Δήμου συντάχθηκε και θεωρήθηκε η με αρ. 63/2012 μελέτη προϋπολογισμού 290.386,50 Ευρώ.
2. Με την υπ’ αριθμό 137/2012 απόφαση της Οικονομικής Επιτροπής καταρτίσθηκαν οι όροι δημοπράτησης του έργου «ΣΥΝΤΗΡΗΣΕΙΣ – ΕΠΙΣΚΕΥΕΣ – ΒΕΛΤΙΩΣΕΙΣ ΣΧΟΛΙΚΩΝ ΚΤΙΡΙΩΝ ΚΑΙ ΚΤΙΡΙΩΝ ΕΝ ΓΕΝΕΙ ΕΤΟΥΣ 2012» προϋπολογισμού 290.386,50 ΕΥΡΩ συμπεριλαμβανομένου ΦΠΑ 23%.
3. Η Δημοπρασία έγινε στις 02-10-2012 και με την με αριθμό 226/2012 απόφαση της Οικονομικής Επιτροπής εγκρίθηκε το αποτέλεσμα της δημοπρασίας του εν θέματι έργου και κατακυρώθηκε το αποτέλεσμά της στην εταιρεία Λεωνίδας Σιώρης και Σια Ε.Ε., με έκπτωση 52,00 %, και με την οποία επίσης εξουσιοδοτήθηκε ο Δήμαρχος για την υπογραφή του οικείου συμφωνητικού.
4. Η υπ’ αριθμ. 55969/48984//04-01-2013 απόφαση του Γενικού Γραμματέα της Αποκεντρωμένης Διοίκησης Αττικής, με την οποία εγκρίθηκε η ως άνω απόφαση της Οικονομικής Επιτροπής.
5. Η με αριθμό 46/2013 απόφαση της Οικονομικής Επιτροπής με την οποία εγκρίθηκαν τα επικαιροποιημένα δικαιολογητικά και εκλήθη ο Ανάδοχος για την υπογραφή της σύμβασης.
6. Το υπ’ αριθμ. πρωτ. 6875/22-02-2013 έγγραφο του Δήμου Αγίας Παρασκευής, με το οποίο κοινοποιήθηκε η υπ΄αρ.46/2013 απόφαση της Οικονομικής Επιτροπής στον Ανάδοχο και εκλήθη ο τελευταίος να προσέλθει στο Δημοτικό κατάστημα για την υπογραφή της εργολαβικής σύμβασης.
7. Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7331. 52 του προϋπολογισμού του Οικ. Έτους 2013 και 2014.
8. Το έργο εκτελείται βάσει της υπ’ αριθμ. 12989/10-04-2013 σύμβασης ποσού 139.385,52 € συμπεριλαμβανομένου ΦΠΑ 23% .
9. Με την με αρ. 105 / 2014 απόφαση Δημοτικού Συμβουλίου εγκρίθηκε ο 1ος Α.Π.Ε. ο οποίος συντάχθηκε για να συμπεριλάβει μεταβολές και αυξομειώσεις ποσοτήτων που απαιτούνται για την ορθή εκτέλεση του έργου και οι οποίες **προέκυψαν λόγω προφανών απαιτήσεων του έργου για την σωστή συντήρηση και επισκευή, των σχολικών κτιρίων.**
10. Η συμβατική προθεσμία περαίωσης του έργου είναι για δώδεκα (12) μήνες από την 10-04-2013 έως και την 10-04-2014.

Με το υπ’ αριθμ. πρωτ. 12021 / 01-04-2014 έγγραφο, ο Ανάδοχος, αιτείται παράταση προθεσμίας του έργου για ένα (1) μήνα από τη συμβατική λήξη προθεσμίας περαίωσης, δηλαδή από τις 10-04-2014 μέχρι τις 10-05-2014, διότι η έγκριση του 1ου Α.Π.Ε. έγινε στις 17-03-2014 και τώρα πρέπει εκτελεστούν οι εργασίες που εγκρίθηκαν με τον 1ο Α.Π.Ε. (απρόβλεπτα κ.λ.π.).

Επειδή πρέπει να ολοκληρωθούν όλες οι εργασίες που προβλέπονται στον 1ο Α.Π.Ε. έντεχνα και άρτια στα απαραίτητα χρονικά περιθώρια που απαιτεί η εκτέλεση τους και να εκτελεστεί το σύνολο του έργου δεδομένου ότι μέχρι σήμερα δεν έχει ολοκληρωθεί το 100% του οικονομικού αντικειμένου και επειδή η λειτουργία των σχολείων (κατά τις διδακτικές ώρες) απαγορεύει την εκτέλεση εργασιών, οι οποίες εκτελούνται Σαββατοκύριακα και αργίες.

Η παράταση που ζητείται δεν οφείλεται σε υπαιτιότητά του Αναδόχου.

**Κατόπιν των ανωτέρω και σύμφωνα με τις διατάξεις του Ν. 3669/2008 άρθρο 48 παρακαλούμε :**

για τη λήψη σχετικής απόφασης έγκρισης - χορήγησης παράτασης προθεσμίας περαίωσης του έργου «Συντηρήσεις – Επισκευές – Βελτιώσεις σχολικών κτιρίων και κτιρίων εν γένει έτους 2012»» για ένα (1) μήνα δηλαδή από τις 10-04-2014 μέχρι τις 10-05-2014

Συνημμένα:

1. Η αίτηση του Αναδόχου

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ