ΠΡΩΤΟΤΥΠΟ



ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή, /4/2014

ΔΗΜΟΣ ΑΓΙΑΣ ΠΑΡΑΣΚΕΥΗΣ

Γραφείο Δήμαρχου

Πληροφορίες : Ευρυδίκη Μόσχου

Τηλ. 213-2004-584

***Προς***

τα Μέλη του Δημοτικού Συμβουλίου

**ΘΕΜΑ: Επιχορήγηση σε Αθλητικούς Συλλόγους, Σωματεία και**

**Νομικά Πρόσωπα Δημοσίου Δικαίου**

Στη διάταξη της παρ.1 του άρθρου 202 του «Κώδικα Δήμων και Κοινοτήτων», που κυρώθηκε με το άρθρο πρώτο του Ν. 3463/2006 (ΦΕΚ Α’ 144), ορίζεται ότι: «Με απόφαση του Δημοτικού Συμβουλίου είναι δυνατή η παροχή χρηματικών επιχορηγήσεων σε νομικά πρόσωπα δημοσίου δικαίου, περιλαμβανομένων και των εκκλησιαστικών, σε αθλητικούς και πολιτιστικούς συλλόγους που έχουν έδρα τους εντός των διοικητικών ορίων του Δήμου, σε τοπικά παραρτήματα οργανώσεων πανελλήνιας δράσης που αναπτύσσουν κοινωνική και πολιτιστική δραστηριότητα, καθώς και σε πρωτοβάθμιες πολιτιστικές οργανώσεις εργαζομένων στους οικείους Δήμους για την πραγματοποίηση κοινωνικών και πολιτιστικών εκδηλώσεων.

»Η απόφαση λαμβάνεται εφ’ όσον έχει εγγραφεί σχετική πίστωση στον οικείο προϋπολογισμό για το σκοπό αυτό, που σε καμία περίπτωση δεν μπορεί να υπερβαίνει το ένα και μισό εκατοστό (1,5%) των τακτικών εσόδων του. Η διάταξη του τελευταίου εδαφίου δεν έχει εφαρμογή, εφόσον τα ποσά των προηγούμενων ενισχύσεων από τους Δήμους προς τους παραπάνω φορείς προέρχονται από έκτακτες οικονομικές ενισχύσεις».

Σύμφωνα με την παραπάνω διάταξη, η επιχορήγηση των Αθλητικών, Πολιτιστικών Συλλόγων, Σωματείων και Νομικών Προσώπων Δημοσίου Δικαίου Αγίας Παρασκευής θεωρώ ότι είναι δυνατή και νόμιμη.

Κατόπιν των ανωτέρω παρακαλώ για την έγκριση επιχορήγησης όπως παρακάτω αναφέρεται.

Η σχετική δαπάνη θα βαρύνει τον προϋπολογισμό του Δήμου Οικονομικού Έτους 2014 και συγκεκριμένα στον 00.6735.01 στον οποίο έχει προβλεφθεί σχετική πίστωση και έχει αναληφθεί νομίμως με την υπ΄αριθ**. /14** Πρόταση Ανάληψης Υποχρέωσης σύμφωνα με το ΠΔ 113/10 και αφορά τις παρακάτω επιχορηγήσεις :

|  |  |  |
| --- | --- | --- |
| Α/Α | Επιχορήγηση σε Αθλητικούς Συλλόγους | ΠΟΣΟ |
| 1 | ΑΘΛΗΤΙΚΟΣ ΟΜΙΛΟΣ ΑΓ.ΠΑΡΑΣΚΕΥΗΣ SANTA | 12000,00 € |
| 2 | ΑΘΛΗΤΙΚΗ ΕΝΩΣΗ ΑΓ. ΠΑΡΑΣΚΕΥΗΣ | 13000,00€ |
| 3 | ΑΘΛΗΤΙΚΟΣ ΣΥΛΛΟΓΟΣ ΟΛΥΜΠΙΑΔΑΣ ΑΓ.ΠΑΡΑΣΚΕΥΗΣ | 2000,00€ |
| 4 | ΓΥΜΝΑΣΤΙΚΟΣ ΣΥΛΛΟΓΟΣ ΑΓΙΑΣ ΠΑΡΑΣΚΕΥΗΣ (Γ.Σ.Α.Π.) | 8000,00€ |
| 5 | ΚΑΛΑΘΟΣΦΑΙΡΙΣΗ ΑΓ. ΠΑΡΑΣΚΕΥΗΣ | 13000,00€ |
| 6 | ΟΜΙΛΟΣ ΑΝΤΙΣΦΑΙΡΙΣΗΣ ΑΓΙΑΣ ΠΑΡΑΣΚΕΥΗΣ | 2000,00€ |
|  | ΣΥΝΟΛΟ | 50.000,00€ |

Παρακαλώ:

α) για την διάθεση της σχετικής πίστωσης,

β) την έγκριση των σχετικών επιχορηγήσεων.

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ